1. **sz. melléklet**

**PÁLYÁZATI FELHÍVÁS**

**XVI. kerületi lakóingatlanok fűtési rendszere energia-megtakarítást eredményező korszerűsítésének támogatására**

Budapest Főváros XVI. kerületi Önkormányzat Képviselő-testületének a XVI. kerületi társasházak és lakásszövetkezeti lakóépületek felújításának pénzügyi támogatásáról szóló, többször módosított 3/2015. (II. 20.) önkormányzati rendelete (a továbbiakban: Rendelet) alapján a Polgármester a következő pályázati felhívást teszi közzé.

1. A pályázat célja

Jelen pályázat célja, hogy a Nemzeti Fejlesztési Minisztérium által az „Otthon Melege Program” fűtési rendszer korszerűsítésének támogatása alprogram keretében, elsődlegesen energiahatékonyság javítása céljából közzétett állami pályázaton (továbbiakban: állami pályázat) részt vevő, a 2. pontban foglalt tulajdonos természetes személyek által, az állami pályázaton elnyert vissza nem térítendő központi támogatást Budapest Főváros XVI. kerületi Önkormányzat (a továbbiakban: Önkormányzat) további támogatással egészítse ki annak érdekében, hogy kerületünk lakástulajdonosai minél szélesebb körben igénybe tudják venni az állami pályázati lehetőséget.

1. Pályázat benyújtására jogosultak
   1. Pályázat benyújtására jogosultak a Budapest XVI. kerület közigazgatási területén belül található lakóépületek egyedi lakásában vagy társasházi lakásában(a továbbiakban: lakóingatlan) lakcímmel rendelkező természetes személy tulajdonosai/társtulajdonosai, akik cselekvőképes, magyar adóazonosító jellel rendelkező, nagykorú, természetes személyek (a továbbiakban: Pályázó).
   2. A pályázat keretében önkormányzati támogatást minden, a Budapest XVI. kerület közigazgatási határán belül elhelyezkedő, a pályázat benyújtását megelőzően használatban lévő (lakott), a Pályázó magánszemély tulajdonában álló lakóépületek vagy egyedi fűtési rendszerrel rendelkező társasházi lakások fűtési rendszerének korszerűsítésére vehető igénybe.
2. Rendelkezésre álló keretösszeg

A rendelkezésre álló támogatás tervezett összege 7 600 000 Ft - azaz hétmillió-hatszázezer forint-, amely összeget az Önkormányzat 2017. évi költségvetéséről szóló 23/2016. (XII. 21.) önkormányzati rendelet pályázati kerete tartalmazza. E keretösszeg erejéig nyújtható támogatás a benyújtás sorrendjében értékelt és elfogadott pályázatokra.

A támogatás ütemezése: az önkormányzati támogatás igénybevétele utólagos elszámolás melletti utófinanszírozás keretében (egy részletben) történhet.

1. Támogatható tevékenységek

Jelen pályázati felhívás 2. pontjában felsorolt lakóingatlanok fűtési rendszerének tervezett korszerűsítéséhez az alábbiak szerint meghatározott, kimutathatóan energia-megtakarítást eredményező munkálatok költségeire igényelhető pénzügyi támogatás:

* 1. Szakértői, tervezői, eljárási, lebonyolítási munkákra;
  2. Hőtermelő berendezés(ek) cseréje új kondenzációs gázkazánra és a kapcsolódó járulékos munkálatokra.

1. Nem nyújtható támogatás
2. az állami pályázat benyújtása előtt megkezdett beruházásra,
3. valótlan adatszolgáltatás esetén, s az hitelt érdemlően bebizonyosodik,
4. olyan pályázathoz, amelynek műszaki tartalma nem felel meg a 4.2. pontban leírtaknak,
5. olyan lakóingatlanhoz, amelynek állékonysági problémája van,
6. olyan lakóingatlan korszerűsítéséhez, amelyben vállalkozás működik, vagy vállalkozás tulajdonában van,
7. olyan pályázathoz, amely nem felel meg a 2. pontban leírt kritériumoknak,
8. olyan munkákra, amelyek az államháztartás alrendszereiből, és/vagy uniós támogatási forrásból jelen pályázati felhívásra benyújtásra kerülő pályázatot megelőző 10 évben korszerűsítésre került,
9. olyan lakóépületre, amelyre a Rendelet céljában foglaltaknak megfelelő vissza nem térítendő támogatás igénybevételre került az Önkormányzattól,
10. használt gépek, eszközök, egyéb berendezések beszerzésének és szerelésének költségeihez,
11. saját kivitelezésű felújítási munkákra.
12. Nem jogosult pályázatot benyújtani
13. akinek lejárt esedékességű, 60 napot meghaladó adó- vagy adók módjára behajtható köztartozása van, kivéve, ha az adóhatóság számára fizetési halasztást, vagy részletfizetést engedélyezett,
14. aki nem tartozik a pályázatot benyújtani jogosultak körébe,
15. aki az önkormányzati és/vagy állami pályázat kiírásában, értékelésében és elbírálásában részt vesz,
16. aki magyar adószámmal nem rendelkezik,
17. cselekvőképtelen természetes személy,
18. kiskorú természetes személy,
19. aki ellen az Európai Bizottságnak valamely támogatás visszafizetésére kötelező határozata van érvényben, vagy korábban benyújtott támogatási szerződéssel összefüggésben lejárt határidejű elszámolása még nem került elfogadásra, vagy elszámolási, visszafizetési késedelemben van,
20. aki nem tesz írásbeli nyilatkozatot annak tudomásulvételéről, hogy meg nem fizetett köztartozás esetén a köztartozás megfizetéséig támogatás a nyertes pályázót nem illeti meg.
21. Az önkormányzati támogatás formája, mértéke, ütemezése

*A támogatás formája:* vissza nem térítendő támogatás a 4. pontban meghatározott munkákra.

*A támogatás mértéke:* Az önkormányzati támogatás mértéke az állami pályázat szerint támogatható és elfogadott tevékenységek összes elszámolható költségének 25%-a, de legfeljebb 200 000 Ft, amelyet a Pályázó kizárólag a pályázatban általa biztosítani szükséges önrészként használhat fel. A Pályázó saját önrésze a támogatható és elfogadott tevékenységek összes elszámolható költségének legalább 35%-a.

*A szakértői és kivitelezési költségekre, valamint egyéb, az elszámolható költségekkel kapcsolatos előírások*

A szakértői, tervezői, eljárási költségek az elszámolható kivitelezési költségek maximum 10%-a lehet.

A vissza nem térítendő támogatás kizárólag a kereskedelmi forgalomból beszerzett új berendezések, készülékek és anyagok beépítésére folyósítható.

Az elszámolható költségek nem haladhatják meg a fejlesztéssel elérhető energia-megtakarításra vetített 350 Ft/kWh/év fajlagos költséget.

1. Pályázati dokumentumok

A pályázatot az alábbiak szerinti kötelező tartalommal kell összeállítani és benyújtani.

* 1. Pályázati adatlap (1. melléklet)
  2. Csatolmányok
     1. a beruházással érintett ingatlan 30 napnál nem régebbi tulajdoni lapja (elektronikus nyilvántartásból kinyerhető),
     2. tulajdonostársak, haszonélvezők hozzájárulása a tervezett beruházás megvalósításához és fenntartásához (2. melléklet),
     3. energetikussal kötött megbízási szerződés (az energia tanúsítványt és a fejlesztés utáni számításokat a Magyar Mérnöki Kamara vagy a Magyar Építész Kamara névjegyzékében szereplő, SZÉS6 és/vagy TÉ jogosultsággal rendelkező szakértőnek kell végeznie),
     4. a felújítás megvalósítását megelőző (kiinduló) állapotára vonatkozó, tanúsító program használatával készített, hitelesített energetikai tanúsítvány,
     5. a felújítás megvalósítását követő (tervezett) állapotot rögzítő, tanúsító program használatával készített, nem hitelesített energetikai elő-tanúsítvány,
     6. mindkét fél által aláírt, feltételes vállalkozói szerződés és annak elengedhetetlen mellékletét képező, felmérésen alapuló tételes, kivitelezői árajánlat.
     7. a Pályázó nevére szóló bankszámlakivonat, vagy banki igazolás a pályázati adatlapon megadott bankszámlaszám igazolására,
     8. a Pályázó nevére szóló adóazonosító jelet alátámasztó dokumentum (adóigazolvány, adóhatóság által kiállított érvényes igazolás).
  3. Nyilatkozati adatlap. Aláírva szükséges csatolni a pályázathoz (3. melléklet).

1. Pályázatok benyújtási módja, helye és határideje

Pályázatonként egy lakóingatlanra igényelhető önkormányzati támogatás. Ugyanazon épületre csak egy pályázat adható be. Egy magánszemély egy épület vonatkozásában részesíthető támogatásban. Amennyiben több magánszemély tulajdonában áll a pályázat tárgyát képező lakóépület, úgy bármely magánszemély benyújthatja a pályázatot, feltéve, hogy megfelel a  
2. pontban foglalt jogosultsági feltételeknek.

A pályázatokat

1. magyar nyelven,
2. papír alapon,
3. mindent kitöltve (kihúzva azt, ahol adat nem kerül feltüntetésre),
4. A/4-es formátumban,
5. a pályázati adatlap minden oldalát aláírva,
6. egy eredeti példányban,
7. folyamatos oldalszámozással ellátva,
8. személyesen lehet benyújtani Budapest XVI. kerületi Polgármesteri Hivatal Ügyfélszolgálatán. Címe: 1163 Budapest, Havashalom u.43., földszint 8. (Ügyfélszolgálati idő munkanapokon: hétfő: 8.00-18.00; kedd: 8.00-16.00;   
   szerda: 8.00-16.30; csütörtök: 8.00-16.00; péntek: 8.00-13.30)
9. A pályázatok benyújtásának határideje:

A pályázatot benyújtani **2017. szeptember 11.** napjától legkésőbb addig a napig lehetséges, amikor Budapest Főváros XVI. kerületi Önkormányzat Polgármestere a Gazdasági és Pénzügyi Bizottság javaslata alapján a rendelkezésre álló költségvetési keretösszeget felhasználta. Amennyiben ezen feltételek egyike sem teljesül **2017. október 15**. napjáig, úgy a pályázat benyújtásának határideje **2017. október 15.** napja.

A keretösszeg kimerülése esetén az Önkormányzat a hivatalos honlapján ([www.bp16.hu](http://www.bp16.hu)) közleményt tesz közzé a pályázatok befogadásának leállításáról. Az ezt követően benyújtott pályázatok nem kerülnek feldolgozásra, azokat az Önkormányzat visszaküldi a Pályázóknak.

A benyújtás határidejének az Ügyfélszolgálaton történő érkeztetés dátuma tekintendő. A lezárt csomagoláson fel kell tüntetni: „Pályázat fűtéskorszerűsítésre” című feliratot, valamint a Pályázó nevét és lakcímét.

A pályázat beadásával kapcsolatos további kérdések esetén pecsi.maria@bp16.hu e-mail címen, vagy a +36-1-401-1592 telefonszámon érdeklődhetnek.

1. Pályázatok feldolgozása, értékelése és döntés
   1. A 9. és a 10. pontban foglaltak szerint beérkezett pályázatok befogadási kritériumoknak való megfelelősége vizsgálatra kerül az alábbi kritériumok alapján:

aa) A pályázat a benyújtására meghatározott határidőn belül került benyújtásra;

ab) Az igényelt támogatási összege nem haladja meg a maximálisan igényelhető mértéket és a maximális támogatási intenzitást;

ac) A pályázó a pályázati kiírásban meghatározott lehetséges támogatást igénylői körbe tartozik.

A befogadási kritériumoknak megfelelő pályázat befogadásra kerül, amelyről a Pályázó a pályázat benyújtását követő hetedik napig nyilatkozat formájában, elektronikus úton értesül. A pályázat befogadása nem jelenti a pályázat elfogadását.

A befogadásra nem kerülő pályázat érdemi vizsgálat nélkül elutasításra kerül, amely tájékoztató tartalmazza az elutasítás okát és a kifogás benyújtásának lehetőségét és módját.

* 1. A befogadott pályázat tartalmi ellenőrzése során vizsgálatra kerül, hogy a megvalósítandó fejlesztés tartalmát tekintve megfelel-e a pályázati felhívás céljának. A pályázati adatlap és mellékletei formai és tartalmi értékelése kiterjed a következőkre: a pályázat hiánytalanul kitöltésre került-e; a mellékleteket csatolták-e; a pályázatot az arra jogosult és az előírt módon nyújtotta-e be, a tervezett költségek reálisak-e.
  2. A befogadott pályázatokat a befogadás sorrendjében a Gazdasági és Pénzügyi Bizottság legalább kéthetente egy alkalommal szakmai és pénzügyi szempontok alapján értékeli és javaslata alapján a Polgármester dönt.
  3. A pályázatokkal kapcsolatos döntés formái: az igényelt önkormányzati támogatási összeg elfogadása, vagy a pályázat elutasítása.
  4. Az elutasító döntéssel szemben jogorvoslati lehetőség nincs.
  5. A támogatással kapcsolatos adatok közérdekű adatnak minősülnek, amelynek értelmében az Önkormányzatot a vonatkozó jogszabályokban előírt nyilvántartási és közzétételi kötelezettség terheli.

A döntés eredményéről (elfogadás vagy elutasítás) a Pályázó(k) a döntést követően öt napon belül elektronikus úton értesítést kapnak. Az elektronikus értesítést követően postázásra kerül a döntésről szóló értesítés. A támogatott pályázatok az értesítéssel együtt az „Ígérvény önkormányzati támogatásról” elnevezésű (4. melléklet) dokumentumot is kézhez kapják.

1. Önkormányzati támogatási szerződés megkötése

Az önkormányzati támogatási szerződés megkötésének feltételei:

1. Az önkormányzati támogatási szerződés aláírása az állami pályázat eredményhirdetését követő 60 napon belül a támogatásban részesített Pályázó által.
2. Köztartozás mentesség.
3. Nem köthető önkormányzati támogatási szerződés azzal, a Pályázóval
4. aki a támogatási döntés tartalmát érdemben befolyásoló valótlan, hamis vagy megtévesztő adatot szolgáltatott, vagy ilyen nyilatkozatot tett,
5. akinek nem áll rendelkezésére a fejlesztés megvalósításához szükséges saját erő,
6. akinek köztartozása van,
7. aki az önkormányzati támogatási szerződés megkötésének feltételeként meghatározott nyilatkozatokat nem nyújtja be, vagy a megtett nyilatkozatát visszavonja.
8. Az önkormányzati támogatás folyósításának feltétele:
9. az önkormányzati támogatási szerződés megkötése,
10. az állami támogatói okirat hitelesített másolati példányának az Önkormányzat részére történő megküldése,
11. köztartozás mentesség.
12. Az önkormányzati támogatás folyósítása
    1. Az önkormányzati támogatás folyósítása egy részletben, utófinanszírozás keretében történik, a megvalósított fejlesztés állami pályázatot kiíró teljesítés igazolása után, az Önkormányzat műszaki ellenőre igazolását követően, a Pályázó nevére szóló, a Pályázó által hitelesített számla másolata és a Pályázó által az Önkormányzathoz benyújtott pénzügyi elszámolás, valamint a szakmai beszámoló elfogadása alapján.
    2. Az elnyert támogatás kizárólag az önkormányzati támogatási szerződésben rögzített munkák finanszírozására, használható fel. Amennyiben az önkormányzati támogatási szerződésben rögzített befejezési határidőig – amely legfeljebb egy alkalommal meghosszabbítható – a kivitelezési munkák nem fejeződnek be, a támogatás nem folyósítható.
    3. Az önkormányzati támogatás elszámolásának részletes szabályait az önkormányzati támogatási szerződés tartalmazza.
    4. Az állami pályázat benyújtását megelőzően megkezdett beruházáshoz önkormányzati támogatás nem adható. A feltételes kivitelezési szerződés megkötése nem számít a fejlesztés megkezdésének.
13. Megvalósított fejlesztés elfogadása és ellenőrzése
14. A támogatást nyert Pályázónak az állami támogatói okirat elektronikus átvételét követően legfeljebb egy éven (12 hónapon) belül meg kell valósítania a beruházást.
15. A megvalósított fejlesztés akkor tekinthető elfogadottnak, ha az állami pályázatot kiíró Nemzeti Fejlesztési Minisztérium (illetve meghatalmazottja) elfogadja a teljesítést, továbbá az Önkormányzat, a szakmai és pénzügyi beszámoló elfogadása utáni helyszíni ellenőrzést követően a teljesítést igazolja.
16. Az önkormányzati támogatást nyert Pályázó köteles biztosítani az Önkormányzat részére

* a kivitelezés mindenkori ellenőrizhetőségét;
* a felújítással kapcsolatos valamennyi nyilvántartás, szerződés, számla, kifizetést igazoló könyvelési bizonylatok, továbbá
* azon okiratokba, dokumentumokba való betekintést, amelyek az önkormányzati támogatási szerződésben foglaltak teljesítését érintik.

1. A Pályázó egy alkalommal kérheti az elszámolási határidő meghosszabbítását.   
   A kérelmet írásban kell benyújtani, legkésőbb az elszámolási határidő előtt 20 nappal. A határidő meghosszabbításáról a Polgármester dönt, s a döntésről írásbeli értesítést kap a Pályázó.
2. A pályázat a támogatás folyósítását követően pénzügyi lezárásra kerül. A pályázat teljes lezárására a fenntartási időszak lejárta után kerülhet sor.
3. Amennyiben a Pályázó az önkormányzati támogatást nem megfelelően használta fel, s ezt a tényt az Önkormányzat műszaki ellenőre megállapítja, a Pályázó köteles az önkormányzati támogatás összegét a jegybanki kamat összegével növelve a Budapest Főváros XVI. kerületi Önkormányzat 11784009-15516006 számú számlájára visszafizetni.
4. Jelen pályázatban használt egyes fogalmak értelmezése
5. **Egyedi fűtési rendszerrel rendelkező lakás:** a pályázat szempontjábólegyedi fűtésnek minősül, ha egy lakást vagy családi házat fűt egyetlen fűtőberendezés (ilyen például a cirkó);
6. **Lakóingatlan**: lakóépület egyedi lakása vagy társasházi lakása;
7. **Központi támogatás**: a fűtési rendszer korszerűsítésének támogatása alprogram (pályázat kódszáma: ZFR-KAZ/2017) központi költségvetési keretösszeg terhére, pályázat útján elnyert támogatás;
8. **Önkormányzati támogatás**: az Önkormányzat által kiírt, pályázati felhívás keretében elnyerhető támogatás, mely a Pályázó által elnyert központi támogatást egészíti ki;
9. **Saját önrész**: a fejlesztés összes költsége csökkentve az önkormányzati és központi támogatás összegével.
10. Kapcsolatos pályázat és jogszabályok
11. a Nemzeti Fejlesztési Minisztérium által az „Otthon Melege Program” keretében, a „Fűtési rendszer korszerűsítésének támogatása alprogram” című, 2017. március 28. napján frissített, ZFR-KAZ/2017. kódszámú pályázati felhívása és a pályázati útmutatója;
12. Budapest Főváros XVI. kerületi Önkormányzat Képviselő-testületének többször módosított 3/2015. (II. 20.) önkormányzati rendelete a XVI. kerületi társasházak és lakásszövetkezeti lakóépületek felújításának pénzügyi támogatásáról;
13. Budapest Főváros XVI. kerületi Önkormányzat Képviselő-testületének   
    23/2016. (XII. 21.) önkormányzati rendelete az Önkormányzat 2017. évi költségvetéséről.

Mellékletek:

1. Pályázati adatlap;

2. Tulajdonostársi/haszonélvezői hozzájárulás (minta);

3. Nyilatkozati űrlap Önkormányzati pályázathoz;

4. Ígérvény önkormányzati támogatás biztosításáról (minta).

**XVI. kerületi lakóingatlanok fűtési rendszere energia-megtakarítást eredményező korszerűsítésének támogatására című pályázati felhívás mellékletei**

***1. melléklet***

***Budapest Főváros XVI. kerületi Önkormányzat***

***Pályázati adatlap***

**XVI. kerületi lakóingatlanok fűtési rendszere energia-megtakarítást eredményező korszerűsítésének támogatására**

**1. Pályázó adatai:**

*A lakóépület címe:*

…………………………………………………………………………………………………..

**2. A pályázatot benyújtó tulajdonos adatai:**

*Név:*………………………………………………………..............................…………………

*Lakcím (állandó/tartózkodási hely):* ……………………………………………………………………........................….………….

*Elérhetőségek (telefon, e-mail):*………………………………................……………………..

*Adóazonosító:* ………........……………………………………………………….…………….

*Pénzintézet neve: …………*.......……………………………………………………………….…

*Bankszámlaszám:*.......……………………………………………………..............…...….……

**3. A fejlesztés leírása:**

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

…………………………………………………………………………………………………..

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **4. A fejlesztés várható megkezdésének ideje**:  ………..év………….hó………nap.  **A fejlesztés várható befejezésének ideje:** …………… év …………hó………nap.  **5. A fejlesztés megvalósításának költsége** | | | | | | | |  | |  |  |  |
|  | |  | |  | |  | |  | |  |  |  |
| **Megnevezés** | | | | | | | | **Bruttó költség (Ft-ban)** | | | | |
| **Támogatható** | | | **Nem támogatható** | |
| **5.1.Szakértői, tervezői, eljárási költségek összesen** | | | | | | | |  | | |  | |
|
| 5.1.1. Energetikai számítások és energetikai tanúsítványok (meglévő és tervezett állapotra) | | | | | | | |  | | |  | |
|
| 5.1.2. Gépészeti tervdokumentáció | | | | | | | |  | | |  | |
|
| 5.1.3. Villámvédelmi, érintésvédelmi és tűzvédelmi dokumentáció, vagy szakvélemény | | | | | | | |  | | |  | |
|
| 5.1.4. Gáz csatlakozó hálózat műszaki átadás | | | | | | | |  | | |  | |
|
| 5.1.5. Engedélyek, szakhatósági, igazgatási díjak | | | | | | | |  | | |  | |
|
| 5.1.6. Kéményseprői-ipari tevékenység | | | | | | | |  | | |  | |
|
| 5.1.7. Tulajdoni lap | | | | | | | |  | | |  | |
|
| **5.2. Kivitelezési költségek összesen** | | | | | | | |  | | |  | |
|
| 5.2.1. Anyag | | | | | | | |  | | |  | |
|
| 5.2.2. Munkadíj | | | | | | | |  | | |  | |
|
| **Összesen (5.1.+5.2.)** | | | | | | | |  | | |  | |
|
| **Mindösszesen (támogatható + nem támogatható)** | | | | | | | |  | | | | |
|
| **6. Pénzügyi forrás megnevezése** | | | | | | | |  | |  |  |  |
|  | |  | |  | |  | |  | |  |  |  |
| **Pénzügyi forrás megnevezése** | | | | | | | | **Összeg (Ft)** | | | | |
|
| 6.1. Igényelt központi támogatás (Otthon Melege Program) | | | | | | | |  | | | | |
|
| 6.2. Igényelt önkormányzati támogatás | | | | | | | |  | | | | |
|
| 6.3. Hitel | | | | | | | |  | | | | |
|
| 6.4. Egyéb (éspedig: …………………………..) | | | | | | | |  | | | | |
|
| **Mindösszesen** | | | | | | | |  | | | | |
|
| **7. Támogatás és saját erő aránya a támogatható összes költség %-ában** | | | | | | | | | | |  |  |
|  |  | |  | |  | |  | |  | |  |  |
| **Támogatás és saját erő** | | | | | | | **Arány (%)** | | | | | |
|
| Igényelt központi támogatás (6.1.) | | | | | | |  | | | | | |
|
| Igényelt önkormányzati támogatás (6.2.) | | | | | | |  | | | | | |
|
| **Támogatás összesen** | | | | | | |  | | | | | |
|
| Saját erő (6.3.+ 6.4.) | | | | | | |  | | | | | |
|
| **Támogatás + saját erő összesen** | | | | | | | **100** | | | | | |
|

|  |  |  |  |  |
| --- | --- | --- | --- | --- |
| **8. Tulajdonviszonyok bemutatása** |  |  |  |  |
| **Tulajdonos(ok), haszonélvező megnevezése** | **Tulajdoni arány (%)** | | | |
|
| 8.1. Tulajdonos neve |  | | | |
|
| 8.2. Tulajdonos neve |  | | | |
|
| 8.3. Tulajdonos neve |  | | | |
|
| 8.4. Haszonélvező neve |  | | | |
|

Budapest, 2017. ………….(hó)………(nap)

*………………………………………*

*Pályázó neve és aláírása*

1. ***melléklet***

**Tulajdonostársi/haszonélvezői hozzájáruló nyilatkozat**

**XVI. kerületi lakóingatlanok fűtési rendszere energia-megtakarítást eredményező korszerűsítésének támogatására című, Budapest Főváros XVI. kerületi Önkormányzathoz benyújtott pályázathoz**

Alulírott ………………………… tulajdonostárs/haszonélvező, jelen nyilatkozatommal hozzájárulok ahhoz, hogy a lakóingatlanok fűtési rendszere energia-megtakarítást eredményező korszerűsítésének, felújításának támogatására (………………………………….(név) tulajdonostárs (anyja neve: …………………; születési ideje: ………………………………..; lakcíme: ………………………….) pályázatot nyújtson be Budapest Főváros XVI. kerületi Önkormányzat által meghirdetett pályázati felhívásra, továbbá a pályázatban megjelölt beruházást megvalósítsa, és a beruházás eredményét három évig fenntartsa.

Pályázattal érintett ingatlan adatai*:*

Az ingatlan természetbeni címe:………………………………………………………………..

Az ingatlan helyrajzi száma: …………………………………………………………………..

Tulajdonostárs/haszonélvező

Neve:……………………………………………………………………………………………

Anyja neve: …………………………………………………………………………………….

Születési ideje:………………………………………………………………………………….

Lakcíme:………………………………………………………………………………………..

Budapest, 2017. …………(hó) …..(nap)

……………………………………..

Tulajdonostárs/haszonélvező aláírása

Tanúk:

1. 2.

Név: ………………………………………. .Név: ………………………………………..

Lakcím: …………………………………… Lakcím: ……………………………………

Szem.ig. szám.: …………………………… Szem.ig. szám.: ……………………………

Aláírás:…………………………………….. Aláírás:……………………………………..

***3. melléklet***

**Nyilatkozat**

**a XVI. kerületi lakóingatlanok fűtési rendszere korszerűsítésének támogatására című, Budapest Főváros XVI. kerületi Önkormányzathoz benyújtott pályázathoz**

***Pályázó akként nyilatkozik, ó hozzájárul, hogy:***

**A pályázó akként nyilatkozik a pályázat benyújtásának időpontjában, hogy**

1. nem áll fenn adó, vagy adók módjára behajtható köztartozása, vételár tartozása,

valamint lejárt kölcsöntartozása (nem minősül vételár tartozásnak, ha a tulajdonosok a vételárat részletekben fizetik meg, és azt az adásvételi szerződés szerint teljesítik),

1. környezetvédelmi, természetvédelmi és a vízügyi vagy egyéb hatóság által határozatban előírt teljesítetlen kötelezettsége nincs,
2. a pályázat kiírásában, értékelésében és elbírálásában nem vesz részt.

**A pályázó nyilatkozik, hogy**

1. az államháztartás alrendszereiből folyósított támogatásból eredő lejárt, és ki nem egyenlített tartozása nincs,
2. korábban kapott támogatás felhasználására vonatkozó szerződésben vállalt kötelezettségeit teljesítette,
3. jelen fejlesztéshez támogatást nem ítéltek meg számára,
4. az állami pályázat benyújtása előtt a fejlesztés megvalósítását nem kezdi meg.

**A pályázó hozzájárul ahhoz, hogy**

1. a pályázat benyújtását követően az abban foglaltakat – helyszíni és dokumentumok alapján történő – ellenőrzés keretében, illetőleg a pályázat kedvező elbírálása esetén a pályázatban foglaltak megvalósítását és annak szakszerűségét az Önkormányzat ellenőrizze.

**A pályázó tudomásul veszi, hogy kizárható jelen pályázati rendszerből, ha**

1. pályázatban valótlan adatokat szolgáltat,
2. az elfogadott céltól eltérő fejlesztést valósít meg,
3. bejelentési kötelezettségének haladéktalanul nem tesz eleget, ha a fejlesztés meghiúsul, tartós akadályba ütközik, vagy a szerződésben vállaltakhoz képest késedelmet szenved.

**A pályázó nyilatkozik arról, hogy**

1. a vissza nem térítendő támogatást kizárólag a pályázati célnak megfelelően használja fel,
2. a pályázat tárgyát képező épületnek nincs állékonysági problémája a fejlesztés előtti állapotban,
3. a pályázat tárgyát képező épület a pályázat benyújtását megelőzően használatban lévő (lakott) lakóépület,
4. benyújtja pályázatát a ZFR-KAZ/2017. kódszámú állami pályázati felhívásra,
5. olyan lakóépületre, amelynek fűtési rendszere korszerűsítésre került az államháztartás alrendszereiből és/vagy uniós támogatási forrásból, jelen pályázati felhívásra benyújtásra kerülő pályázatot megelőző 10 évben, nem igényel támogatást,
6. olyan lakásra, amelyben vállalkozás működik, nem igényel támogatást.

**A pályázó hozzájárul ahhoz, hogy**

1. adatait az Önkormányzat a pályázat szabályszerű lebonyolítása céljából nyilvántartsa és kezelje.

**A pályázó tudomásul veszi, hogy**

1. az Önkormányzat köztartozások mentességéről igazolást bekérhet,
2. lejárt esedékességű, meg nem fizetett köztartozás esetén a köztartozás megfizetéséig a támogatás nem illeti meg, az esedékes támogatások folyósítása az adózás rendjéről szóló 2003. évi XCII. törvény 151. § (2) bekezdése (a továbbiakban: Art.) szerint felfüggesztésre kerül,
3. támogatás jogosulatlan igénybevétele, jogszabálysértő vagy nem rendeltetésszerű felhasználása, továbbá az Önkormányzati Támogatási Szerződés visszavonása esetén a jogosulatlanul igénybe vett költségvetési támogatás összegét az államháztartásról szóló 2011. évi CXCV. törvény 53. § (3) bekezdésében meghatározott mértékű ügyleti, késedelem esetén késedelmi kamattal növelt mértékben köteles visszafizetni.

**A pályázó nyilatkozik arról, hogy**

1. az állami pályázatban meghatározott jogosultsági feltételeknek megfelel,
2. a pályázatban foglalt adatok, információk és dokumentumok teljeskörűek, valódiak és hitelesek.
3. *Pályázó akként nyilatkozik, hogy:*
4. *Pályázó kijelenti, hogy:*

Budapest, 2017. .………(hó)……(nap).

*……………………………………………*

*Pályázó aláírása*

***4. melléklet***

*Iktatószám:*

*Hivatkozási szám:*

**Ígérvény önkormányzati támogatás biztosításáról**

***(minta)***

A XVI. kerületi lakóingatlanok fűtési rendszere energia-megtakarítást eredményező korszerűsítésének támogatására benyújtott, ………….………………  számon nyilvántartott, önkormányzati támogatás iránti pályázatát ………………………….. döntés alapján utófinanszírozással ……………………………………című lakóépület felújításához legfeljebb ………..…………...…… Ft (azaz …………………………………………………..) összegben, vissza nem térítendő formában önkormányzati támogatásban részesítem.

Az önkormányzati támogatás mértéke az „Otthon Melege Program” keretében közzétett, fűtési rendszer korszerűsítésének támogatása célú, a Nemzeti Fejlesztési Minisztérium által 2017. március 09. napján közzétett és 2017. március 28. napján módosított pályázat, kódszáma: ZFR-KAZ/2017 (a továbbiakban: állami pályázat) keretében elfogadott támogatott tevékenységek összes költségének legfeljebb … %-a, azaz …………..Ft.

Jelen ígérvényt a ………………………………………………………………….pályázó részére adtam ki.

Jelen, egy alkalommal felhasználható ígérvény alapján és az önkormányzati támogatási szerződés megkötése valamennyi feltételének fennállása esetén Budapest Főváros XVI. kerületi Önkormányzat (képviselője: Kovács Péter polgármester) és a nyertes pályázó önkormányzati támogatási szerződést köt.

Jelen ígérvény legkésőbb 2018. január 31. napjáig érvényes.

Amennyiben a pályázó támogatásban nem részesül az állami pályázat keretében, vagy nem állnak fenn az önkormányzati támogatási szerződés megkötésének feltételei, jelen ígérvény hatályát veszti.

Jelen ígérvény három eredeti példányban készült.

Budapest, 2017. …………

………………………………

Kovács Péter polgármester

Budapest Főváros XVI. kerületi Önkormányzat

PH!

Kapják:

1. Pályázó
2. Polgármesteri Hivatal Gazdálkodási Ügyosztály
3. Irattár  *alábbiak*